
СТОЛИЧЕН КУКЛЕН ТЕАТЪР ИЗВАЖДА СКРИТИЯ В РЪКАВА КОЗ 
Куклено-театралният спектакъл „ЖОКЕР“ с премиера на 8 и 9 октомври

[bookmark: _GoBack]Куклено-театралният спектакъл за възрастни „ЖОКЕР“ е най-новото заглавие в афиша на Столичния куклен театър. „ЖОКЕР“ е авторски спектакъл на режисьора Петринeл Гочев по мотиви от „Училище за шутове“ и „Ескориал“ на Мишел дьо Гелдерод. Проектът е реализиран по Програма „Култура“ на Столична община за 2015 г.

Щом слънцето изгрее трябва да съм ШУТ. Един от многото, създание без минало и бъдеще, без име. Лице зад маска, кукла на конци, играчка в ръцете на кралете. 

Щом падне мракът искат да съм друг – сина на краля, престолонаследник, бъдещ КРАЛ, момче със златна кръв и златно име, със славно минало, което държи в ръце съдбата. Глава с корона.

А в тайните минути, когато ме изпуснат от очи – скрит в сенките, забравен, аз ставам, това което съм – най-силния в колодата! Решавам сам дали да бъда КРАЛ или ГЛУПАК. 

Когато ме оставят сам, СЕГА, днес, тук аз... ставам лицето-маска и безименният с име, смешникът крал и мъдрият глупак. Аз ставам козът, победителят в играта, хитрината, скрита в ръкава на съдбата. ЖОКЕР! Това съм аз!



„ЖОКЕР“

Режисьор – Петринел Гочев
Музика - Ян Руменин
Сценография, кукли и костюми -  Юлиана Найман

Участват - Димитър Иванов, Мариета Петрова, Мая Бежанска, Анна-Мария Лалова, Мила Коларова, Гергана Змийчарова, Филип Гочев

ПРЕМИЕРА - 8 и 9 ОКТОМВРИ 

19.30 ч.

